Skaidiškės
Skaidiškės – kaimas Vilniaus rajono savivaldybėje, 3 km į šiaurės rytus nuo Rudaminos, piečiau krašto kelio  106  Naujoji Vilnia–Rudamina–Paneriai  ir magistralės  A3  Vilnius–Minskas  (kelio į Baltarusiją) sankryžos. Prateka Dunaikos upelis. 11 seniūnaitijų. Yra Skaidiškių koplyčia, dienraščio „Lietuvos rytas“ spaustuvė, Skaidiškių mokykla-darželis, biblioteka, poliklinika. Taip pat yra XIX a. Skaidiškių dvaro sodyba ir parkas. 1 km į pietus nuo gyvenvietės stūkso Papiškių piliakalnis. Skaidiškes aptarnauja 12, 14 ir 16 nr. Vilniaus miesto autobusai (Skaidiškių, Skaidiškių žiedo, Sodžiaus, Skaistės st.). Skaidiškės yra antrasis pagal dydį Lietuvos kaimas.